open-index/open-wikipedia-markdown huggingface dataset:
Federación Galega de Sociedades Filatélicas

A **Federación Galega de Sociedades Filatélicas** (FEGASOFI) constituíuse o 17 de abril de 1966 cando, a iniciativa de Carlos Pérez-Fonterosa Antón e Alfredo Navarro Payá, se reuniron en Tui dez sociedades filatélicas de Galicia e unha do Bierzo e decidiron en constituírse en federación adscrita á Federación Española de Sociedades Filatélicas (FESOFI). O seu primeiro presidente foi Alfredo Navarro Payá e actualmente éo Valentín Suárez Alonso.

## Sociedades Filatélicas
*Sociedade Filatélica da Coruña, A Coruña
*Sociedade Filatélica e Numismática Guardesa, A Guarda
*Sociedade Filatélica e Numismática Canguesa, Cangas
*Círculo Filatélico Ferrol, Ferrol
*Club do Coleccionismo Muralla de Lugo, Lugo
*Sociedade Filatélica e Numismática, Monforte de Lemos
*Sociedad Filatélica e Numismática Muradana, Muros
*Sección Xuvenil, Filatélica e Numismática Rosalía de Castro, Noia
*Grupo Filatélico e Numismático, Noia
*Grupo Filatélico e Numismático "Val do Rosal", O Rosal
*Sociedade Filatélica, Numismática e Vitofílica Miño, Ourense
*Sección Filatélica Xuvenil 'Club Santo Domingo', Ourense
*Sección Filatélica do Padroádego Rosalía de Castro, Padrón
*Grupo Filatélico de Pontevedra, Pontevedra
*Peña Filatélica e Numismática Rías Baixas, Pontevedra
*Sociedade Filatélica, de Arte e Humanidades Eume, Pontedeume
*Agrupación Vitolfílica, Filatélica e Numismática Santiaguesa (AVIFINS), Santiago de Compostela
*Grupo Filatélico e Numismático de Tui, Tui
*Club Filatélico e Numismático O Castro, Vigo
*Grupo Filatélico de Vigo, Vigo

## Véxase tamén 
### Outros artigos 
*EXFIGALICIA
American Philatelic Society

A **American Philatelic Society** (APS) é a federación filatélica dos Estados Unidos, a máis grande das asociacións filatélicas do mundo con 44.000 membros (2005) en 110 países, incluíndo comerciantes filatélicos e 700 clubs locais, ademais 200 sociedades especializadas están afiliadas á APS. A súa sede tradicional estivo en Bellefonte, Pensilvania aínda que recentemente a trasladou a State College, Pensilvania.

## Historia
A APS fundouse o 13 de setembro de 1886 en Nova York co nome de **American Philatelic Association**, o seu primeiro presidente foi John K. Tiffany e representaba a uns 400 filatelistas membros da APS. En 1897 cambiou o seu nome polo actual primeiro durante uns poucos meses en 1897 e permanentemente en 1908. En 1940 tiña 4.000 membros entre eles o presidente dos Estados Unidos Franklin Delano Roosevelt e o seu secretario do Interior Harold L. Ickes. A APS é o representante dos Estados Unidos na  Federation Internationale de Philatelie desde 1947.

## Servizos
* *The American Philatelist* - revista mensual
* StampStore - compra online de selos
* circuíto de venda por correo
* American Philatelic Research Library, a biblioteca da APS
* seguro para coleccións de selos
* American Philatelic Expertizing Service, servizo de experterización filatélico
* acreditación de xuíces para exhibicións filatélicas.

## Véxase tamén 
### Ligazóns externas 
* Web oficial da APS
Combat Lynx

***Combat Lynx*** é un videoxogo de simulación aérea realizado por Durell Software en 1984 para o ZX Spectrum e o Commodore 64. En 1985 saíu unha versión para o Amstrad CPC.

Combat Lynx é unha simulación dunha misión de defensa dun grupo de bases aliadas do ataque dunha división acoirazada inimiga. A misión de Combat Lynx, un helicóptero lixeiro de caza e transporte é dar cobertura aérea a todas as bases que constitúen a forza aliada. Xogo realista débese ter en conta o combustible, o peso da carga e persoal, ter conta dos diferentes indicadores de voo, a comunicación co cuartel xeral e atacar os tanques, transportes de tropa, metralladoras e helicópteros inimigos.

## Véxase tamén 
### Ligazóns externas 
*Combat Lynx - *World of Spectrum*
Aerofilatelia

miniatura|300 px|Sobre aéreo de primeiro día entre Nassau e Miami, 2 de xaneiro de 1929
**Aerofilatelia** é a rama da filatelia especializada no estudo do correo aéreo, o que inclúe os selos de correo aéreo, etiquetas de correo aéreo, documentos postais, aerogramas, cuños postais, sobres aéreos de primeiro día, as rutas e tarifas en especial dos primeiros voos e voos especiais, a aerofilatelia estuda tamén o correo recuperado de accidentes aéreos.

A Federación Internacional de Sociedades Aerofilatélicas (FISA) é a principal organización internacional.
## Especialidades
A maioría do correo aéreo transpórtase por avión, outras formas son
*correo por pombas, en xeral empregado antes que existise o telegrama para levar cartas con rapidez, aínda se emprega ocasionalmente sobre todo en unidades militares.
*correo en globo
*correo en dirixible
**correo en cepelín
*correo en mísil ou foguete, realizado como proba nos Estados Unidos, Gran Bretaña e na India.
O estudo do correo no espazo, a astrofilatelia, non se considera xeralmente unha especialidade da aerofilatelia aínda que garde relación.
Bernt Rosengren

**Bernt Rosengren**, nado en Estocolmo o 24 de decembro de 1937 e finado na mesma cidade o 14 de maio de 2023, foi un músico de jazz e compositor sueco.

## Traxectoria 
Debutou en 1956 e en 1962 realizou a banda sonora do filme *Nóż w wodzie* de Roman Polanski. Formou o *Bernt Rosengren Quartet*, o *Bernt Rosengren Octet* e o *Rosenberg Tentet*. Entre as súas obras destacan *Stockholm dues*, *Notes from the Underground*, *Plays Porgy & Bess* e *Plays Evert Taube*.

## Véxase tamén 
### Ligazóns externas 
* Rosengren en discogs.com
Lisbon Lions

**Lisbon Lions** (en galego "Os heroes de Lisboa") é o cualificativo que recibiron os xogadores que fixeron realidade o soño de acada-la Copa de Europa para o conxunto de  Celtic F.C. de Glasgow ó gañarlle na final xogada no Estadio Nacional de Lisboa o 25 de maio de 1967 por 2-1 ó Inter de Milán.

 
Nese encontro os xogadores escoceses poñían o punto derradeiro a unha tempada na que gañaran todo o que xogaron, xa que ademais do cetro europeo quedaran campións da Liga escocesa de fútbol, da Copa de Escocia, da Copa da Liga escocesa e mais da Copa de Glasgow.

Falan as crónicas dun partido no que o Celtic non parou de atacar durante os 90 minutos que durou o encontro e dunha demostración de moita vontade, ataques continuos e dun bo fútbol o amosado polos escoceses. Foi o que Helenio Herrera, que era o adestrador dos italianos, definiu en verbas de seu como "unha vitoria para o deporte".

## Integrantes 
:Velaquí tódolos integrantes partícipes do triunfo final adestrados polo tamén escocés Jock Stein:
#Ronnie Simpson.
#Jim Craig.
#Tommy Gemmell. Autor do tanto que puña o 1-1 provisional.
#Bobby Murdoch.
#Billy McNeill. Capitán.
#John Clark.
#Jimmy Johnstone.
#Willie Wallace.
#Stevie Chalmers. Autor do gol da vitoria.
#Bertie Auld.
#Bobby Lennox.
#John Fallon.

Todos estes futbolistas naceron nun radio de 30 millas (algo máis de 55 quilómetros) con respecto á casa do club, Celtic Park. Este feito supón que, aínda na actualidade, o Celtic siga a se-lo único conxunto europeo en gaña-la Copa de Europa cun equipo sen estranxeiros.
Christoph Ernst Friedrich Weyse

**Christoph Ernst Friedrich Weyse**, nado o 5 de marzo de 1774 en Altona e finado o 8 de outubro de 1842 en Copenhague, foi un organista e compositor danés.

## Traxectoria 
Enviado a Dinamarca ós 15 anos, estudou con Johann Abraham Peter Schulz en Copenhaguen. En 1794 colleu o posto do organista na igrexa reformada da cidade e en 1805 pasou á Igrexa Libre. Autor de singspieles, Te Deum, misereres e cantatas e 7 sinfonías.
Escocés

**Escocés** é calquera cousa pertencente a Escocia ou ós escoceses; tipicamente, emprégase nos seguintes sentidos:

* Coma **linguas escocesas** poden designarse tanto o gaélico escocés coma o escocés, tamén chamado *scots*.
* A **faldra escocesa** ou ***kilt*** é unha peza pertencente ó traxe típico de Escocia;
* O **whisky escocés** ou *scotch* é o producido neste país, por oposición ó *bourbon* estadounidense;
Celtic Park

O **Celtic Park** é un estadio de fútbol da cidade escocesa de Glasgow. Foi inaugurado en 1892&nbsp;e serve de localía ao Celtic FC. Tamén é coñecido coma *Parkhead* por estar chantado nesa avenida e como *The Paradise* ou simplemente *Paradise* grazas ós bos momentos que alí puideron pasar moitos seareiros. O estadio ten unha capacidade de 60.355 prazas todas elas de sentar sendo o estadio con meirande capacidade da Escocia e o segundo do Reino Unido en canto a clubs se refire.

Este é o segundo Celtic Park xa que no primeiro localizado noutro lugar da cidade escocesa o club estivo a disputar os seus partidos ata o 20 de Santiago de 1892, é dicir, durante preto de 4 anos xa que a institución foi fundada no 1888.

O que foi trocando ó longo destes máis de cen anos que o Celtic leva xogando no actual Celtic Park foi o número dedicado ás bancadas. De feito, o récord de asistencia ó campo rexistrouse no 1 de xaneiro de 1938 cunhas 92.000 persoas metidas no estadio nun Old Firm, é dicir, nun partido disputado contra o Rangers.

A última remodelación ata os nosos días data do 1995.

## Véxase tamén 
### Ligazóns externas 
* Datos do estadio en footballgroundguide.com
Liga escocesa de fútbol

A **Liga de fútbol escocesa** é unha entidade deportiva que xestiona a disputa de partidos de fútbol en Escocia. Fundada en 1890 como **Scottish Football League** por once equipos pioneiros (dos cales só tres, o Rangers F.C., o Celtic F.C. e o Heart of Midlothian seguen ao máximo nivel), coñeceu sucesivos cambios ata chegar ao sistema actual.

Na actualidade, dependen da Liga escocesa de fútbol como entidade a primeira división, a segunda división e a terceira división. Por diante delas, e sen estar baixo a tutela da Liga escocesa, está a división de honra, creada na tempada 1998-99.

Esta máxima categoría denominouse *Liga escocesa de fútbol* entre 1890 e 1975, de 1975 a 1998 *División de honra* e na actualidade *liga de honra escocesa*. En función do número de equipos que conforman as distintas categorías, así se producen un ou dous ascensos e descensos entre as divisións. Eses ascensos e descensos poden estar condicionados, ademais obviamente de polos resultados deportivos, polas condicións do estadio e pola situación económica do club.
Ultimato británico de 1890

O **Ultimato británico de 1890** foi un ultimato do goberno británico - entregado o 11 de xaneiro de 1890 por un "Memorando" - a Portugal, para a retirada das forzas militares existentes no territorio comprendido entre as colonias de Mozambique e Angola, no actual Zimbabwe, a pretexto dun incidente ocorrido entre portugueses e Macololos. A zona era reclamada por Portugal, que a incluíra no famoso Mapa Cor-de-rosa, reclamando a partir da Conferencia de Berlín unha franxa de territorio que ía de Angola á *contra-costa*, ou sexa, a Mozambique.

A imposibilidade de resistencia leva á inmediata caída do goberno, sendo nomeado o 14 de xaneiro un novo ministerio presidido por António de Serpa Pimentel.

Iníciase un profundo movemento de descontento social, implicando directamente á familia reinante, vista como demasiado próxima dos intereses británicos, na decadencia nacional patente no ultimato. Os republicanos capitalizan este descontento, iniciando un crecemento e alongamento da súa base social de apoio que levará á proclamación da I República portuguesa o 5 de outubro de 1910.

Alimentando ese ambiente de case insurrección, o 23 de marzo, António José de Almeida, estudante universitario en Coímbra e futuro presidente da república, publica un artigo co título *Bragança, o último*, que será considerado calumnioso para o rei e o levará á cadea, e o 11 de abril ponse á venda o *Finis Patriae* de Guerra Junqueiro ridiculizando a figura do rei. Formalizando a decadencia portuguesa, o 20 de agosto asínase o Tratado de Londres entre Portugal e Gran Bretaña, definindo os límites territoriais de Angola e Mozambique. O tratado foi publicado no *Diário do Governo* o 30 de agosto e presentado ó parlamento na sesión do 30 de agosto, o que desencadea novas protestas e nova caída do goberno.

En consecuencia da cesión perante os intereses británicos, aparece en Lisboa a Liga Liberal, movemento de protesta presidido por Augusto Fuschini coa participación de João Crisóstomo contra o Tratado de Londres. A Liga promoveu unha reunión, no *Teatro São Luís*, na que participaron cerca de 400 oficiais.

Despois de 28 días de crise política é nomeado a 14 de outubro un goberno extra-partidario, presidido por João Crisóstomo. O goberno é apoiado pola Liga Liberal, retomándose progresivamente a calma.

Estes acontecementos desencadeados polo **Ultimato británico do 11 de xaneiro de 1890** marcaron de forma indelébel a evolución política portuguesa, desencadeando unha cadea de acontecementos que desemboca na fin da monarquía constitucional e no reforzamento na consciencia colectiva portuguesa do apego ó imperio colonial, que despois tivo pesadas consecuencias ó longo do século XX.
FRAP

**FRAP** pódese referir a:
***FRAP** Fluorescence recovery after photobleaching é unha técnica empregada en microscopía.
***FRAP**, sigla das seguintes organizacións políticas: 
**Frente Revolucionario Antifascista y Patriota de España
**Frente de Acción Popular de Chile.
George Astaloș

**George Astaloș**, nado en Bucarest o 4 de outubro de 1933 e finado o 27 de abril de 2014, é un escritor romanés.

## Traxectoria 
A súa primeira composición poética data de 1948 nunha revista escolar. Debutou no teatro en 1968 coa peza *Vin soldaţii*, crítica coa invasión soviética de Checoslovaquia. O PEN Club Internacional ofreceulle unha bolsa de estudos na Academia Francesa, e Astaloș estableceuse definitivamente en París en 1971 e cinco anos despois obtivo a cidadanía francesa. Foi redactor xefe da revista plurilingüe *Nouvelle Europe* desde 1971.
Edmund Hillary

**Edmund Percival Hillary**, nado en Auckland o 20 de xullo de 1919 e finado o 11 de xaneiro de 2008, foi un alpinista e explorador neozelandés, famoso por ser o primeiro que completou con éxito unha ascensión ó Everest. Alcanzou o cumio situado a uns 8.850 metros no 29 de maio de 1953 acompañado do sherpa Tenzing Norgay. É o único neozelandés vivo que aparece nun billete de banco.

## Traxectoria 
Nado ó sur de Auckland, Hillary acudiu á Auckland Grammar School , unha escola que se atopaba a dúas horas de camiño. O xove Hillary adoitaba pasar estas horas de camiño lendo. Medrou sendo un neno tímido que buscou refuxio nos libros. Aos 16 anos espertou o seu interese pola escalada tras unha excursión escolar a Ruapehu.

Durante a segunda guerra mundial foi membro da aviación neozelandesa. Formou parte dunha expedición ao Everest en 1951 que resultou un fracaso antes de unirse en 1953 á exitosa expedición británica. Escalou outros 10 picos no Himalaia en posteriores visitas en 1956, 1960, 1961, 1963 e 1965. Tamén alcanzou o Polo Sur formando parte da Expedición transártica da Commonwealth o 4 de xaneiro de 1958.

Hillary perdeu á súa esposa Louise e á súa filla Belinda nun accidente de aviación acontecido no Nepal. Máis tarde casou con June Mulgrew. O seu fillo Peter Hillary é tamén un aventureiro e ten escalado o Everest dúas veces.

### Activismo 
Ven dedicando gran parte da súa vida en axudar ao pobo Sherpa do Nepal a través dunha fundación á que dedicou as súas enerxías. Grazas a esta fundación téñense construído escolas e hospitais nas remotas rexións do Himalaia. Durante a década dos 80 foi o Alto Comisionado de Nova Zelandia para a India, equivalente ó cargo de embaixador.

Con ocasión da celebración do 50 aniversario da primeira ascensión ao Everest, o goberno do Nepal nomeou cidadán de honor a Edmund Hillary e lle concedeu unha celebración especial que se celebrou en Katmandú. Hillary é o primeiro estranxeiro que recibe un honor deste tipo do pobo nepalí.

## Notas
Old Firm

**Old Firm** é unha expresión empregada para facer referencia ós dous clubs de fútbol de máis sona de Glasgow: o Celtic e mailo Rangers. Tamén é usado para facer referencia ós seus derbis, que ó longo da tempada se prolongan a catro na competición ligueira e tamén ven frecuentemente as facianas nalgunha competición copeira coma a Copa de Escocia ou a Copa da Liga de Escocia. O emprego desta denominación provén dos afeccionados do resto de clubs da Escocia que de xeito certamente retranqueiro, quizais influenciados pola envexa de todo o que move un partido destas características, se referían así ós encontros que porían en liza a ámbolos dous equipos.

Máis adiante, nos primeiros anos 80, apareceu o que se deu en chamar New Firm que facía referencia ós enfrontamentos de dous equipos que daquela estaban ben de moda na Escocia por facerlle fronte ós dous clásicos de Glasgow, o Aberdeen F.C. e o Dundee United.

Hai que salientar que ata a fin da campaña 2005-2006 o Old Firm acumulaba un total de 91 títulos de Liga, 64 Copas e 37 Copas da Liga. De tal xeito que estariamos a falar dunha suma de 192 títulos oficiais a nivel nacional. E coma resultado de semellante diferenza de nivel ó longo de case que toda a historia con respecto ó resto de conxuntos escoceses, ámbolos dous equipos de Glasgow tentaron tempo atrás de maneira infrutuosa integrarse nas competicións inglesas para medra-los seus ingresos e gañar en combatividade. De terse levado isto a bo porto, calculouse que a economía escocesa tería perdido arredor de 120 millóns de £ con todo o que iso podería supor.

## Orixe da rivalidade 
O enfrontamento entre ámbolos dous clubs non ten unha orixe sinxelamente deportiva como a que pode haber entre dous conxuntos calquera que pertencen á mesma cidade, senón que no caso do Old Firm falamos dun transfundo de carácter relixioso. A comunidade católica de Glasgow formada por escoceses desa crenza e irlandeses chegados da emigración eran do Celtic namentres o resto da poboación de Glasgow que tiña crenza protestante ou presbiteriá eran afeccionados do Rangers. Esta inimizade non só deportiva senón que tamén con carácter relixioso produciu durante diferentes etapas da historia dos clubs enfrontamentos entre afeccións nos que se chegaron a rexistrar vítimas mortais.

Pero seica eses tempos xa son cousa do pasado posto que a atmosfera que se vive arestora en Glasgow é moito máis pacífica xa dende hai uns anos. E disto boa culpa a tiveron ámbalas dúas directivas do Old Firm así coma tamén a colaboración prestada polo Parlamento escocés, distintos colectivos relixiosos e outras organizacións.

Polo tanto segue a existir unha grande rivalidade entre os dous equipos mais agora raíña cada vez máis o Fair Play e todo queda no terreo de xogo.
The Bhoys

Nome oficial que reciben os afeccionados do Celtic e que tamén reciben o alcume non oficial de *The Hoops*, ''The 'Tic* e *Sellic''.

Adoitan ser na súa meirande parte de crenza católica e de nacionalidade escocesa, irlandesa e norteirlandesa aínda que tamén hai importantes colectivos de seareiros en Australia, os Estados Unidos e Inglaterra e outros menores noutros países anglosaxóns coma o Canadá ou Nova Zelandia e tamén seguidores espallados alén das nacións de fala inglesa.
Lista da presidencia de Malí

[thumb|200px|Brasón de [Malí.]]
En Malí o presidente é xefe de estado e tamén comandante en xefe das Forzas Armadas. Esta é a lista de presidentes e xefes de estado de Malí dende o 1960.

## Notas 
* deposto (♠)
Alpha Oumar Konaré

**Alpha Oumar Konaré**, nado o 2 de febreiro de 1946 en Kayes, Malí, é profesor universitario e foi o presidente de Malí entre 1992 e 2002.

En setembro de 2021, Alpha Oumar Konaré foi hospitalizado urxentemente en Marrocos no hospital Cheikh Zaid de Rabat.
Tesco

**Tesco** é unha cadea de supermercados británico de ámbito internacional, a cuarta do mundo despois de Walmart, Carrefour e Home Depot. Orixinalmente especializada en alimentación agora tamén vende nos seus establecementos roupa, electrodomésticos e moitos máis servizos. Fundada en Londres por Jack Cohen no ano 1919. En 2006 tiña 1.879 establecementos no Reino Unido, 219 en Tailandia, 111 no Xapón, 105 en Polonia, 91 en Irlanda, 87 en Hungría, 62 en Corea do Sur, 39 na China e 35 na República Checa. Tesco. 

L'azienda è attiva anche come operatore telefonico e anche in campo finanziario, in seguito alla joint-venture con Royal Bank of Scotland.[miniatura|Tesco en Kingston Park, Newcastle upon Tyne, [Inglaterra|centro]]

## Notas
Berkeley Software Distribution

**BSD** son as siglas de **Berkeley Software Distribution** (Distribución de Software Berkeley). Utilízanse para identificar un tipo de sistema operativo derivado do UNIX nado a partir das contribucións realizadas a ese sistema pola Universidade de Berkeley en California.

## Historia 
Nos primeiros anos do sistema UNIX, os seus creadores, os Laboratorios Bell da compañía AT&T, autorizaron á Universidade de California en Berkeley e a outras universidades a utilizar o código fonte e adaptalo as súas necesidades. Durante a década dos setenta e dos oitenta Berkeley utilizou o sistema para as súas pescudas e investigacións en materia de sistemas operativos. Cando AT&T retirou o permiso de uso á universidade por motivos comerciais, a universidade promoveu a creación dunha versión inspirada no sistema UNIX mediante a reescritura das partes descendentes deste e utilizando as contribucións que eles realizaran —especialmente a súa implementación do TCP, o primeiro compoñente en ser distribuído por separado—, permitindo despois a súa distribución con fin académico e ao cabo dalgún tempo reducindo ao mínimo as restricións referentes á súa copia, distribución e modificación (a licenza BSD).

Algúns sistemas operativos descendentes do sistema desenvolvido por Berkeley son o SunOS, o FreeBSD, o NetBSD, o OpenBSD e o Mac OS X. BSD tamén fixo grandes contribucións no campo dos sistemas operativos en xeral como o manexo de memoria virtual paxinado por demanda, o control de traballos, o Fast FileSystem, o protocolo TCP/IP e o editor de texto vi.

## Véxase tamén 
### Outros artigos 
* FreeBSD
* OpenBSD
* NetBSD
* DragonFly BSD
* Licenza BSD

### Ligazóns externas 
Universidade de California, Berkeley
Ibrox Stadium

O **Ibrox Stadium** (orixinalmente *Ibrox Park*) é un estadio de fútbol situado na ribeira sur do río Clyde, no distrito de Ibrox da cidade de Glasgow, en Escocia. Inaugurado en 1899, é sede habitual do Rangers FC.
miniatura|Entrada do *Ibrox Stadium*
## Historia 
A súa denominación orixinal era a de Ibrox Park mais agora ten como nome oficial o de Ibrox Stadium. Este estadio ten unha capacidade de 50,987 seareiros con tódalas súas bancadas de sentar e é un dos dous estadios de Escocia, xunto ó Hampden Park, que está denominado pola UEFA como un cinco estrelas. A nivel nacional tan só lle gaña en capacidade, amais de Hampden Park, o Celtic Park, que é o de máis capacidade do país.

Este campo de fútbol é a casa do Rangers dende 1899 e así o foi dende entón e segue a selo nos nosos tempos.

O récord que ostenta este campo é o de maior xente vendo un partido de liga de todo o Reino Unido. Foi en 1939 e asistiron, segundo os datos oficiais que se barallan, 118.567 persoas para ver un derbi do Old Firm co Celtic.

A súa última renovación data do 1997.

## Traxedias na historia do estadio 
Ocorreron dúas traxedias no Ibrox Stadium, a primeira en 1902 e a segunda en 1971.

A que sucedeu en primeiro termo foi a do 5 de abril do 1902 nun partido entre as seleccións nacionais de Escocia e de Inglaterra durante un encontro do Campionato Británico. Parte dunhas bancadas, que eran de madeira, viñéronse cara a abaixo e caeron os afeccionados alí presentes dende unha altura duns 12 m. Houbo 26 vítimas mortais e arredor de 500 feridos, polo que chegou a ser, daquela, o peor dos desastres acaecidos nun encontro de fútbol. A resposta inmediata ante este suceso foi o reforzamento dos chanzos con formigón en todo o Reino Unido. E a segunda ocorreu no 2 de xaneiro de 1971 cando nun partido contra os eternos rivais (o Celtic) o conxunto local foi quen de consegui-la igualada a un tanto nos derradeiros intres do encontro, o que supuxo unha reacción de tolemia xeneralizada entre os "Bluenoses" que rematou en 66 mortos e arredor de 200 feridos.
Alexander Fleming

[miniatura|Sir Alexander Fleming nun [selo postal das Illas Faroe]]
**Alexander Fleming**, nado na granxa Lochfield, preto de Darvel, en Ayrshire, Escocia, o 6 de agosto de 1881 e finado en Londres o 11 de marzo de 1955, foi un científico británico.

## Traxectoria 
Fleming é célebre por descubrir a proteína antimicrobiana chamada lisozima e mais o antibiótico penicilina obtido a partir do fungo *Penicillium notatum* (que tamén foi chamado *Penicillium chrysogenum* e hoxe *Penicillium rubens*). A súa descuberta da penicilina significou unha mudanza drástica para a medicina moderna, iniciando a chamada Era dos antibióticos.

Polos seus descubrimentos, Fleming compartiu o Premio Nobel de Medicina en 1945 xunto a Ernst Boris Chain e Howard Walter Florey.

## Véxase tamén 
### Bibliografía 
### Ligazóns externas 
* Biografía de Alexander Fleming 
* TIME 100: Alexander Fleming
Roxas

**Roxas** é unha cidade e a capital da provincia filipina de Cápiz.
Roxas é un centro de produción de copra e peixe enlatado. Nos arredores cultívase azucre, arroz, coco, froita, cánabo e tabaco. Os habitantes de Roxas e o resto de Cápiz falan o hiligaynon.

A cidade, anteriormente coñecida como o **Municipio do Cápiz**, toma o seu nome do presidente Manuel Roxas.

Segundo o censo de 2000, a cidade ten 126.352 habitantes repartidos en 25.126 casas.

## Baranggays 
Roxas divídese politicamente a 47 baranggays.
Rootkit

Un **rootkit** é un conxunto de ferramentas usadas frecuentemente polos intrusos ou crackers que conseguen acceder ilicitamente a un sistema informático. Estas ferramentas serven para esconder os procesos e ficheiros que permiten ao intruso manter o acceso ao sistema, a miúdo con fins maliciosos. Existen rootkits para unha ampla variedade de sistemas operativos, como Linux, Solaris ou Microsoft Windows.

## Orixe dos Rootkits 
O termo *rootkit* (tamén se pode escribir *root kit* e significa "ferramentas do superusuario") nas súas orixes facía referencia a un grupo de ferramentas recompiladas de Unix como *ps*, *netstat*, *w* ou *passwd* que tendo sido debidamente modificadas, ocultaban calquera actividade do cracker. Deste modo, o intruso podería manter o control do sistema con privilexios de superusuario, pero quedando oculto aos ollos dos usuarios e administradores.

Actualmente, o termo non está restrinxido aos sistemas operativos baseados en Unix, xa que existen ferramentas similares para outros sistemas como Windows (incluso para os sistemas operativos que non utilizan contas de *root*).
Keylogger

**Un keylogger** pode ser tanto un programa informático como un dispositivo hardware que serve para rexistrar as pulsacións que se realizan no teclado e gardarlas nun ficheiro (log). Logo pode verse ese ficheiro e descubrir que teclas foron premidas, en que programa, e a que hora. Algúns keyloggers permiten o envío dos logs por correo electrónico.

Os keyloggers veñen existindo desde MS-DOS, cando os comandos que se introducían quedaban rexistrados.

## Perigos que comporta 
Un keylogger pode ser unha seria ameaza para a privaciade dos nosos ordenadores, ademais de que pode captar datos importantes, como contrasinais ou información confidencial. Por este motivo calquera anti-virus ou anti-spyware actual identificará calquera keylogger como unha ameaza e eliminaraa se lle damos consentimento.

Aínda así os keyloggers poden ser unha ferramenta útil, por exemplo se borramos un documento escrito podemos recuperar o texto mirando o log do keylogger, tamén pode servir para controlar as actividades dos rapaces pequenos cando están en Internet etc.

## Véxase tamén 
### Outros artigos 
* Cabalo de troia
* Spyware

### Ligazóns externas 
* Revealer Keylogger Free Edition .
* Perfect Keylogger  - Un dos keylogger máis famosos, existe unha versión gratuíta .
* All-in-one-Keylogger .
* Powered Keylogger .
* Keylogger Hardware USB .
* DIY Open Source Hardware KeyLogger DIY Open Source Hardware KeyLogger .
*  Keyloggers Comparación Ata comparación data da maioría dos keyloggers comerciais populares.
Knight Lore

***Knight Lore*** é un videoxogo desenvolvido por Ultimate para o ZX Spectrum en 1984 dentro da serie Sabreman tras Sabre Wulf e Underwurlde, a diferenza deles empregou unha perspectiva isométrica, o que constituíu unha grande innovación na época e que nos permite ter unha visión tridimensional de todas as pantallas polas que pasamos. Tim Stamper e Chris Stamper foron os que escribiron o código do xogo. O éxito do xogo en Europa levou a que se realizaran versións para BBC Micro, Amstrad CPC, MSX e Famicom Disk System que xa non tiñan a limitación orixinal de limitarse a dúas cores polas especifidades do Sepctrum.
En Knight Lore Sabreman, o protagonista da triloxía, pola acción dun feitizo transfórmase en home lobo co luar. A acción transcorre no castelo do mago Melkior onde Sabreman debe recoller os ingredientes para facer unha apócema que remate co feitizo. Os ingredientes débense verter na caldeira de Melkior nunha orde determinada, de non levar o ingrediente axeitado unha masa de estrelas obrigará a Sabreman a marchar do cuarto. Ademais dos ingredientes Sabreman ten que recoller unha serie de obxectos que son precisos para superar certos obstáculos.
The Simpsons (temporada 1)

A '*primeira temporada de *The Simpsons'''* foi estreada orixinalmente entre o 17 de decembro de 1989 e o 13 de maio de 1990, comezando co especial de Nadal "Simpsons Roasting on an Open Fire". Os produtores executivos para a produción da temporada foron Matt Groening, James L. Brooks e Sam Simon.

A temporada foi preparada para estrearse no outono de 1989 co episodio "Some Enchanted Evening", o cal ía presentar os personaxes principais. Os produtores consideraron a cancelación da serie se o seguinte episodio tamén estaba igual de mal animado, pero só sufriu pequenos problemas de sinxela solución. Deste xeito, os produtores convenceron á FOX para atrasar a estrea ata o 17 de decembro, e estreando "Simpsons Roasting on an Open Fire" como o primeiro episodio da serie.

A primeira temporada gañou un Premio Emmy e recibiu catro nomeamentos máis. Aínda que as series de televisión só poden ter nomeado un episodio por categoría, "Simpsons Roasting on an Open Fire" foi considerado como un episodio especial á parte e foi nomeado xunto a "Life on the Fast Lane" para a categoría *"Outstanding Animated Program"*; "Life on the Fast Lane" gañou o premio. "Simpsons Roasting on an Open Fire" tamén foi nomeado a *"Outstanding Editing in a Miniseries or Special"*, mentres que "The Call of the Simpsons" foi nomeado na categoría *"Outstanding Individual Achievement in Sound Mixing for a Comedy Series or a Special"*. A canción principal da serie, composta por Danny Elfman, foi nomeada na categoría *"Outstanding Achievement in Main Title Theme Music"*.

## Lista dos episodios 
## Lanzamento en DVD 
A caixa co DVD da primeira temporada foi posta á venda pola 20th Century Fox nos Estados Unidos e o Canadá en setembro de 2001, once anos despois de que se completase a súa primeira emisión na televisión. Con cada episodio da temporada, o DVD traía material adicional con escenas borradas, *animatics* e comentarios para cada un. O paquete converteuse no DVD dun programa de televisión máis vendido con 1,9 millóns de unidades, batendo o posuíndo o récord ata outubro de 2004 cando foi superado pola primeira temporada de *Chappelle's Show*.

## Notas 
## Véxase tamén 
### Bibliografía 
* 

### Outros artigos 
* Lista de episodios de *The Simpsons''

### Ligazóns externas 
* Temporada 1 en TheSimpsons.com
* Temporada 1 na BBC
* Temporada 1 en TV.com
Montenegro (homónimos)

**Montenegro**/**Monte Negro** pode referirse a:

* *Topónimos:*
** **Europa**
*** **República de Montenegro** (2006 –), país europeo;
*** **Serbia e Montenegro** (2003 – 2006), extinto país europeo;
*** **República Popular de Montenegro** (1946 - 1962) unha das entidades que formaban a República Federal Popular de Iugoslavia;
*** **República Socialista de Montenegro** (1963 – 1992); de 1992 a 2006, **República de Montenegro**, unha das entidades que integraban a República Federal Socialista de Iugoslavia e, despois, ao estado de Serbia e Montenegro;
*** **Reino de Montenegro** (1910 – 1916);
*** **Reino de Montenegro (1941-1944)**, estado monicreque na Iugoslavia ocupada polo Eixe;
*** **Principado teocrático de Montenegro**, ou **Principado-Bispado de Montenegro** (1516-1851).
*** **Principado de Montenegro** (1852–1910).
** **Brasil**
*** **Montenegro**, localidade no estado de Rio Grande do Sul;
*** **Monte Negro**, localidade no estado de Rondônia.
** **Chile**
*** **Montenegro**, localidade na Rexión Metropolitana de Santiago.
** **Colombia**
*** **Montenegro**, localidade no departamento de Quindío.
** **México** 
*** **Monte Negro**, localidade no estado de Oaxaca;
*** **Monte Negro**, sitio arqueolóxico mixteco.
** **España** 
*** **Montenegro de Cameros**, localidade na provincia de Soria;
*** **Montenegro de Ágreda**, localidade na provincia de Soria;
*** **Posada de Montenegro**, localidade na provincia de Santa Cruz de Tenerife.
** **Galicia**
*** a zona de Montenegro, antiga tenza entre as provincias de Lugo e A Coruña;
* *Antropónimos:*
** Montenegro, apelido dunha antiga liñaxe galega;
** Roberto Montenegro (1887 - 1968), pintor mexicano;
** Sasha Montenegro, vedette iugoslavo-mexicana e segunda esposa do expresidente de México, José López Portillo;
** Daniel Montenegro (1979 -), futbolista arxentino;
** Maximiliano Montenegro (1969 -), periodista arxentino;
** pseudónimo do autor do poemario *Galicia* (publicado en Barcelona en 1936).
The Simpsons (temporada 12)

Esta é unha lista dos episodios que compoñen a **duodécima temporada** da serie de animación *The Simpsons*. 

## Episodios
Simpsons Roasting on an Open Fire

"**Simpsons Roasting on an Open Fire**", tamén coñecido como "**The Simpsons Christmas Special**" O título alude á canción "The Christmas Song" ("Canción de Nadal"), tamén coñecida como "Chestnuts Roasting on an Open Fire".

Finalmente, durante os créditos finais, a familia canta "*Rudolph the Red Nosed Reindeer*", canción á cal Bart lle engade palabras, facendo que Homer o estrangule.

## Produción 
A canle FOX estaba moi nerviosa sobre o programa porque non estaban seguros de se poderían captar atención da audiencia durante a duración do episodio. A temporada estaba prevista que se estrease no outono de 1989, pero debido a grandes problemas coa animación de "Some Enchanted Evening", en vez diso, a temporada comezou o 17 de decembro de 1989 con este episodio. Ao final, "Some Enchanted Evening" foi estreado ao final da temporada.

Este episodio, sendo o primeiro en estrearse, carece da famosa secuencia de apertura que foi logo engadida no segundo episodio cando Matt Groening, o creador, cavilou na idea resultante dunha secuencia longa de apertura con menos animación. Neste episodio, Barney ten o seu pelo amarelo, igual que a súa pel, pero foi trocado máis adiante debido a crenza de que só a familia Simpson podía ter tal pelo.

## Primeiras aparicións 
Neste primeiro episodio fan a súa primeira aparición os seguintes personaxes.

## Notas 
## Véxase tamén 
### Outros artigos 
* *The Simpsons*
* Primeira temporada de *The Simpsons*
* Lista de episodios de *The Simpsons*

### Ligazóns externas 
* "Simpsons Roasting on an Open Fire" en *The Simpsons.com*
* "Simpsons Roasting on an Open Fire" en The Simpsons Archive
* "Simpsons Roasting on an Open Fire"  en TV.com
* "Simpsons Roasting on an Open Fire" na Internet Movie Database
Tennis the Menace

"**Tennis the Menace**" (en galego: "**A ameaza do tenis**") é o duodécimo episodio da duodécima temporada da serie de animación *The Simpsons*, estreado o 11 de febreiro de 2001.

## Sinopse 
A familia Simpson vai ver un concurso de talentos feita por internos do asilo do avó, que é quen a gaña. Tras isto, o avó vai con Homer a unha tenda de sepulturas. Pese ás peticións do avó, Homer decide non mercar nada e gastar os cartos que ía gastar en facer unha cancha de tenis.

A pista de tenis é construída no xardín. Os veciños de Springfield axiña van a xogar á casa dos Simpsons. Homer é un desastre xogando e fai perder sempre a Marge os partidos. Esta escoita a algúns veciños falando do mal que xogan, e decide pedirlle a Homer que adestre para que os veciños non se sigan burlando.

Porén, Homer abúrrese de xogar, e dille a Bart que o substitúa. Homer inscribe a el e a súa muller a un torneo, pero o día no que ten lugar ese torneo, Marge leva a Bart coma compañeiro en vez de levar a Homer. Isto fai que Homer se anoxe cos dous e que teña un soño de que Bart lograba matalo a el para casar con Marge.

Homer acode a Lisa para que lle diga que lle pasa e ela dille que sofre o *síndrome de Edipo*. Entón a Homer ocórreselle levar a Lisa a un novo torneo de tenis, o que fai que haxa un período de tensión entre a familia.

O día do novo torneo tócalles xogar ás dúas parellas, Bart e Marge contra Homer e Lisa. Non obstante, a rivalidade entre os dous fai que Marge e Homer substitúan as súas parellas por xogadoras profesionais, Venus e Selena Williams, que foran invitadas a ver ese torneo. Estas substitúen despois a Marge e a Homer por Pete Sampras e por Andre Agassi. A familia acaba sentada na bancada vendo un torneo entre estrelas do tenis e acaba reconciliándose.

## Véxase tamén 
### Outros artigos 
* *The Simpsons*
* Duodécima temporada de *The Simpsons*
* Lista de episodios de *The Simpsons*

### Ligazóns externas 
* "Tennis the Menace" en The Simpsons.com 
* "Tennis the Menace" en The Simpsons Archive
* "Tennis the Menace"  en TV.com
* "Tennis the Menace" na Internet Movie Database
Vivekananda

rahmenlos|235 px|right
**Swami Vivekananda**, nado o 12 de xaneiro de 1863 e finado o 4 de xullo de 1902, está considerado un dos líderes espirituais máis famosos e influentes da filosofía vedanta. Millóns de hindús considérano como mensaxeiro de Deus. Foi o principal discípulo de Ramakrishna Paramahamsa e fundou a orde monástica Ramakrishna Math e a misión de Ramakrishna.
Naraka

[thumb|150px|Representación burmesa da Naraka budista do [século XIX]]
No hinduísmo e no budismo equivale ó ceo abrahámico pero difire do ceo cristián xa que a Naraka é un lugar de paso onde a alma consegue purificarse do pecado por medio do sufrimento.
Shapur I

miniatura|dereita|Shapur I (dacabalo)

**Shapur I**, fillo de Ardashir I (226 – 241), foi rei de Persia do 241 ó 272.

Proclamado rei, Shapur retomou inmediatamente a loita con Roma. Foi derrotado polas tropas do emperador Gordiano III, un dos varios soberanos e candidatos a soberano que se disputaban o poder no longo período revolto que seguiu á morte de Alexandre Severo.
 	
Conquistou Armenia (expulsando a Tirídates II), invadiu Siria e saqueou Antioquía. O emperador Valeriano decidiuse a marchar contra el, pero foi feito prisioneiro cando intentaba negociar con el (260). Shapur entrou en Asia Menor, pero foi rexeitado por Ballista. Entón entrou en liza Septimio Odenato, príncipe de Palmira, que derrotou ó exército persa, reconquistou Carrhae e Nisibis, chegando mesmo a capturar o harén real.

Shapur non puido recuperarse e perdeu Armenia de novo. Pero segundo a tradición persa e árabe, que parece baseada en feitos reais, conseguiu recuperar a fortaleza de Hatra, no deserto de Mesopotamia, e sobre todo, alcanzou a gloria de ter como refén ó emperador de Roma, feito que non ocorrera nunca ata entón.

No val de Istakhr (preto de Persépole), baixo as tumbas dos aqueménidas en Nakshi Rustam, Shapur aparece representado dacabalo, coa armadura real e a coroa, con Valeriano de xeonllos suplicando a súa compaixón. A mesma escena pódese ver nas ruínas das cidades de Darabjird e Sapor, no actual Irán.

Shapur construíu a gran cidade de Gundev-Sapor, preto da capital aqueménida, Susa, incrementando a fertilidade desta rexión con canles desde o río Karun e muros que construíron escravos romanos que aínda na actualidade se coñecen como a mole do césar.

Baixo o seu reinado o profeta Mani, fundador do maniqueísmo, empezou a predicar en Persia, e pénsase que o mesmo Shapur era favorable ás súas ideas.

## Véxase tamén 
### Outros artigos 
* Imperio Sasánida
* Lista de reis sasánidas
* Moeda sasánida
Escepticismo

O **escepticismo** (do grego:*Skeptomai* examinar con detalle) é unha posición de dúbida ou incredulidade referida a un asunto en concreto ou ao coñecemento en xeral.

## Escepticismo filosófico 
Hai varias escolas de pensamento que se poden encadrar como escépticas, a primeira delas o Pirronismo, fundada por Pirrón de Élide que afirmaba a imposibilidade do coñecemento da natureza das cousas. Despois no período da nova academia platónica anterior ao século I adC, do que o máis egrexio representante é Carneades.

O escéptico interrógase a si mesmo, a vida, os deuses e detense aí, sen afirmar nada. O ideal de vida sería lograr a *ataraxia*, a serenidade de ánimo, e vivir así sen crer en nada.

## Escepticismo científico 
Actualmente un escéptico científico é alguén que non acepta certo tipo de afirmacións sen sometelas a unha investigación sistemática e científica. Seguindo a máxima de David Hume *"As afirmacións extraordinarias requiren probas extraordinarias"*, este proceso aplica rigorosamente o método científico e require que as teorías sexan falsábeis, é dicir, que se poidan contrastar para a súa aceptación ou refutación.

Algúns temas cuestionados polos escépticos científicos son as chamadas pseudociencias (tales como a homeopatía e a criptozooloxía), a plausibilidade do sobrenatural (pantasmas, poltergeists, anxos, deuses); crenzas como o Reiki, a existencia de telecinesia, videncia, telepatía; ou temas como o Bigfoot, o monstro do lago Ness, ovnis, os círculos das colleitas, a astroloxía, o creacionismo, a radioestesia, as teorías da conspiración e outras afirmacións cuxa veracidade os escépticos ven improbábel en termos científicos.

Como resposta ao escepticismo científico, desde ámbitos pseudocientíficos e esotéricos acuñouse o termo pseudoescepticismo para referirse ao escepticismo, alegando que negan sen achegar probas e por considerar o termo pseudociencia como pexorativo. Con todo, a pesar de que a carga da proba non debería caer sobre o escéptico, cando estes presentaron obxeccións fundadas creáronse *ad hoc* novas hipóteses non demostradas, como son a memoria da auga para explicar as disolucións diluídas no caso da homeopatía ou as teorías da conspiración para explicar a falta de confirmación dos gobernos no caso da ufoloxía.

## Relixión 
En relixión o escepticismo refírese á dúbida sobre principios relixiosos básicos. Isto pode referirse ao feito relixioso en xeral ou a aspectos concretos dunha relixión, como milagres ou aparicións.

## Notas 
## Véxase tamén 
### Outros artigos 
*Acatalepsia
SOG

**SOG** ou **Sog** pode facer referencia a:

*Sindicato Obreiro Galego, vello sindicato
*SOG (grupo musical), grupo castelán-leonés de folk
*Río Sog, río en Islandia
*Condado de Sog, condado no Tíbet
Moncho Reboiras

**Xosé Ramón Reboiras Noia**, máis coñecido como **Moncho Reboiras**, nado en Imo, concello de Dodro, o 19 de xaneiro de 1950 e finado en Ferrol o 12 de agosto de 1975, foi un dirixente político nacionalista galego da UPG e opositor á ditadura franquista.

## Traxectoria 
### Mocidade 
Naceu na aldea de Imo, no concello de Dodro, nunha familia que máis tarde se mudaría á cidade de Vigo. Tras recibir educación básica na súa aldea, Reboiras fixo o bacharelato en Teis namentres axudaba no bar Noia que a súa familia rexentaba. Durante un breve período de tempo traballou na construción e comezou a achegarse ao nacionalismo galego.

Matriculouse na Escola Técnica de Enxeñaría Industrial de Vigo. Reboiras desempeñou un papel activo nas reivindicacións dos estudantes naqueles anos. Formou parte do grupo cultural O Castro. En 1969 ingresou como militante na UPG.

### Militancia política 
Rematada a carreira, a Escola concedeulle unha bolsa para facer un traballo de especialización nos estaleiros Barreras. Por esta altura, en 1972, tivo lugar a folga de setembro onde Reboiras acada un papel importante como organizador. Perdida a bolsa de estudos por esta razón, dedicouse á loita política. Traballou no Grupo de Empresas Álvarez en Vigo, pero tivo que deixalo por razóns de saúde.

O tiro na caluga, é o que consta no certificado de defunción para intentar eximir de responsabilidades por asasinato á policía  e xustificar un presunto suicidio inventado. A partir dese momento desatouse un amplo operativo en toda Galiza que rematou coa detención de varios militantes nacionalistas e o exilio a Portugal dun gran número de membros da UPG.

Está soterrado no cemiterio parroquial de San Xoán de Laíño, no concello de Dodro.
miniatura|Lápida no cemiterio de San Xoán de Laíño.

## Recoñecemento 
O concello de Culleredo adicoulle unha rúa no ano 2012.

Alberte Mera dirixiu en 2019 a longametraxe documental *Reboiras: Acción e Corazón* (2020), que retrata a súa vida.

## Querela xudicial da familia 
En 2023, a familia preiteou perante a xustiza polo asasinato de Moncho Reboiras mais a xuíza encargada do caso decretou o sobresemento da querela por mor de que existe un impedimento legal pola Lei de Amnistía de 1977 e a prescrición.

## Galería de imaxes 

Ficheiro:Cartel rua Moncho Reboiras, Culleredo, Coruña.JPG|Cartel no parque infantil da rúa Moncho Reboiras en Culleredo.
Ficheiro:Moncho Reboiras Caranza Ferrol.jpg|Mural en Caranza, Ferrol.
Ficheiro:Moncho Reboiras Placa rúa Terra Ferrol.jpg|Placa a Moncho Reboiras na Rúa Terra de Ferrol.
Ficheiro:Mural Reboiras Ferrol.jpg|Mural vandalizado en Caranza, Ferrol.

## Notas 
## Véxase tamén 
### Bibliografía 
* 
### Ligazóns externas 
* Moncho Reboiras na páxina web da UPG
* "El sacerdote Francisco Carballo, condenado por un delito de calumnia a la policía", *El País*, 7 de xullo de 1981 .
Países bálticos

Enténdese por **países bálticos** ou **estados bálticos** ou **repúblicas bálticas** ás tres repúblicas europeas de Estonia, Letonia e Lituania. Sitúanse á beira do mar Báltico e dende 2004 forman parte da Unión Europea e da OTAN.

Pese a que historicamente estes tres países compartiron destinos e adóitase falar deles de xeito xeral como un todo. Os tres países amosan trala súa independencia na última década do século XX as súas extremas diferenzas e é que realmente só comparten proximidade xeográfica e décadas de ocupación pola Unión Soviética.

## Lingua e cultura dos estados bálticos 
As linguas lituana e letoa, son linguas bálticas (polo tanto indoeuropeas), mentres que a estoniana pertence ó grupo das fino-úricas, e ten moitas similitudes coa lingua finesa.

### Relixión 
As relixións maioritarias nas tres repúblicas son:

* **Lituania:** católicos.
* **Letonia:** luteranos e católicos.
* **Estonia:** luteranos.

Nas tres repúblicas existe unha importante minoría rusa, a terceira parte da poboación en Letonia e a cuarta parte da de Estonia, que segue principalmente á Igrexa ortodoxa rusa.

## Véxase tamén 
### Bibliografía 
* 
### Outros artigos 
Outros países con saída ó mar Báltico son:
*Dinamarca
*Finlandia
*Alemaña
*Rusia
*Polonia
*Suecia
Gravesano

**Gravesano** é unha comuna do Cantón de Ticino, Suíza, no distrito de Lugano. Ten 0.6&nbsp;km² e 1.060 habitantes. Fíxose coñecida por ser o lugar onde o entón primeiro ministro italiano Silvio Berlusconi foi operado en 2005.